CELEX: 62016TN0203
Language: fi
Date: 2016-05-02 00:00:00
Title: Asia T-203/16: Kanne 2.5.2016 – Brancheforening for Regulerkraft i Danmark v. komissio

27.6.2016   
            
            
               FI
            
            
               Euroopan unionin virallinen lehti
            
            
               C 232/29
            
         Kanne 2.5.2016 – Brancheforening for Regulerkraft i Danmark v. komissio
   (Asia T-203/16)
   (2016/C 232/37)
   Oikeudenkäyntikieli: tanska
   
      Asianosaiset
   
   
      Kantaja: Brancheforening for Regulerkraft i Danmark (Tanskan säätövoima-alan yhdistys) (Ikast, Tanska) (edustaja: asianajaja N. Gade)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että komissio on rikkonut SEUT 265 artiklaa sillä, että se on siitä huolimatta, että sitä oli kehotettu kyseisen artiklan mukaisesti tekemään ratkaisu, aloittanut muodollisen valtiontukitutkimuksen, vrt. asetuksen 2015/1589 4 artiklan 4 kohta, ja jättänyt 9 artiklan 6 kohdassa säädettyjen määräaikojen vastaisesti tekemättä päätöksen valtiontukiasiassa SA.32699 ja SA.32184, joka koskee tukea säätövoimamarkkinoihin vaikuttaville sähköntoimittajalle
            
         
               —
            
            
               velvoittamaan Euroopan komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Valittaja väittää, että komissio on rikkonut SEUT 265 artiklaa sillä, että se ei ole aloittanut muodollista valtiontukimenettelyä ennen kuin kantajan kantelusta oli kulunut 29 kuukautta eikä ole tehnyt päätöstä asiassa edes 31 kuukauden kuluessa menettelyn aloittamisesta.
   Valittaja katsoo lisäksi, että komissio on saanut kaikki tiedot, jotka olivat mahdollisesti voineet olla tarpeen valtiotukimenettelyn loppuunsaattamista varten ja että 31 kuukauden ajanjakso on katsottava enemmänkin kuin riittävän pitkäksi ajaksi asian tosiseikkojen ja merkityksellisten näkökulmien selvittämistä varten, etenkin kun komissio käytti ennen muodollista tutkintamenettelyä 29 kuukautta ja tähän mennessä yhteensä viisi vuotta asian tutkimiseen.